Mexico Citys on inimröövid igapäevane nähtus, mis paneb jõukaid peresid palkama ihukaitsjaid. Endine eriväelane, elus pettunud John Creasy (Denzel Washington) satub tänu oma sõbrale Rayburnile (Christopher Walken) valvama rikka töösturi 9-aastast tütart Pita Ramost (Dakota Fanning). Kuigi  Creasyl on tüdruku lõputut pärimist raske taluda, avab ta end lõpuks lapsele ning kummalisest paarist saavad head sõbrad.    Uuesti leitud elu variseb aga äkiliselt kokku, kui Pita röövitakse ning Creasy saab teda kaitstes üliraskelt haavata. Mees tõuseb siiski uuesti jalule ja lubab tappa kõik, kes tüdruku röövimisega seotud olid või sellest kasu lõikasid. Ning teda on võimatu peatada.    "Tules" on karm põnevusfilm, mille peaosas Oscari-võitja Denzel Washington ("Treeningpäev"). Lisaks  talle teevad kaasa Christopher Walken ("Tere tulemast dzhunglisse"), Dakota Fanning ("Kübaraga kass"), Giancarlo Giannini ("Hannibal"), Radha Mitchell ("Telefoniputka"), Rachel Ticotin ("Vanglaekspress") ja Mickey Rourke ("Ükskord Mehhikos"). Lavastas Tony Scott ("True Romance", "Revenge"), stsenaariumi kirjutas Oscari-võitja Brian Helgeland ("L.A.Confidential", "Saladuste jõgi").    Alla 14.aastastele keelatud! (K-14) .